**ŠIAULIŲ SPORTO GIMNAZIJOS**

**DIREKTORĖS IRMOS ABROMAITIENĖS**

**2020 METŲ VEIKLOS ATASKAITA**

2021-01-20 Nr. \_S-28\_

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020 m. buvo sėkmingai įgyvendintas Šiaulių sporto gimnazijos (toliau – Gimnazija) strateginis tikslas kurti saugią ir inovatyvią ugdymosi aplinką, užtikrinančią ugdymosi sėkmę, optimalią akademinę pažangą ir asmenybės ūgtį.Įgyvendinant šį uždavinį, buvo kuriama ir plėtojama geros mokyklos reikalavimus atitinkanti mokymosi aplinka, sudaromos tinkamos sąlygos mokinių pasiekimams gerinti ir tinkamai jų saviraiškai,kad kiekvienas mokinys pasiektų geresnius ugdymo(si) ir sporto rezultatus, įgytų mokymuisi visą gyvenimą būtinų bendrųjų ir dalykinių kompetencijų bei sėkmingai derintų bendrąjį ir sportinį ugdymą.  2020 m. brandos egzaminus laikė 46 abiturientai. Vidurinio ugdymo kartu su sporto ugdymu programą baigė ir įgijo vidurinį išsilavinimą – 46 abiturientai (100 %). Istorijos, geografijos, biologijos, užsienio (rusų) kalbos valstybinius ir technologijų mokyklinį egzaminą išlaikė 100% šiuos egzaminus laikiusių abiturientų. Lyginant su 2019 m. 4,7 % padidėjo kandidatų išlaikiusiųjų valstybinius lietuvių kalbos ir literatūros, 3,8 % užsienio (anglų) kalbos ir 11,8 % biologijos valstybinius egzaminus. Istorijos egzamino išlaikymas kaip ir 2019 m. išliko 100%. Matematikos valstybinio brandos egzamino išlaikymo procentas mažėjo 17%, lietuvių kalbos ir literatūros mokyklinio egzamino 12,5%.  II gimnazijos klasės 50 mokinių (100 %) baigė pagrindinio ugdymo kartu su sporto ugdymu programą ir įgijo pagrindinį išsilavinimą.  8 klasės 30 mokinių (100 %) baigė pagrindinio ugdymo kartu su sporto ugdymu programos pirmąją dalį ir gavo pažymėjimus.  2020 m. m. buvo įgyvendinami 4 tarptautiniai Erasmus+ projektai: „Efektyvus google įrankių ir mobiliųjų programėlių naudojimas“ (Portugalija, Bulgarija, Lietuva, Lenkija), „Nenusigręžk“ (Italija, Bulgarija, Lietuva, Turkija, Graikija), „Būk savanoriu - pakeisk pasaulį!“ (Danija, Ispanija (Maljorka), Portugalija (Madeira), Lietuva), „Veik čia ir dabar“ (Lietuva, Danija, Turkija, Ispanija, Makedonija). Įvykdyti trys tarptautiniai vizitai, kuriuose dalyvavo 5 mokytojai ir 7 mokiniai. Projektų veiklų metu patobulintos IKT žinios, įgyta praktinių įgūdžių, susijusių su skaitmeninių programų, internetinių užduočių kūrimu ir kt. Mokytojai pasikeitė gerąja patirtimi, mokymo metodais. Mokiniai patobulino anglų kalbos žinias, skaitmeninius įgūdžius, plėtojo socialinį sąmoningumą, toleranciją, tarpkultūrinio bendradarbiavimo ir pripažinimo kompetencijas.  Nuo 2020 kovo 16 dienos, paskelbus karantiną dėl koronaviruso pandemijos, Gimnazija turėjo kardinaliai pakeisti savo darbo specifiką ir pereiti prie nuotolinio mokymo įgyvendinimo. Jau nuo pirmos nuotolinio mokymo įgyvendinimo dienos matėme, kad Gimnazijos priimti sprendimai dėl nuotolinio ugdymo organizavimo pasiteisino. Kad mokiniams, mokytojams, treneriams nekelti nereikalingo streso ir įtampų buvo susitarta ugdymą organizuoti naudojant iki tol gimnazijoje naudotas ugdymo platformas „Eduka klasę“, „Egzaminatorių“, „E-test“, „Vyturį“,“ Mano dienyną“ ir kitas konkrečiuose dalykuose su mokiniais išbandytas mokymosi platformas.  Sukūrėme ir įdiegėme mokinių savirefleksijai skirtą IKT įrankį, kurio pagalba čia ir dabar galėjome pasimatuoti mokinių ir mokytojų įsitraukimo į ugdymo procesą aktyvumą, identifikuoti iškylančias problemas, stebėti mokinių emocinę būklę. Išanalizavę gautus savirefleksijos rezultatus bei apibendrinę atliktų apklausų rezultatus, galime teigti, kad nuotolinis ugdymas Gimnazijoje mokinių, jų tėvelių, mokytojų, trenerių, administracijos darbuotojų, IKT koordinatorių atsakingo įsitraukimo į šį procesą dėka pateisino bendruomenės lūkesčius.  2020-06-01 nuotoliniu būdu (apklausa.lt) atliktas 8 klasės ir I-III gimnazijos klasių mokinių tyrimas ,,Nuotolinio mokymosi sėkmės ir iššūkiai“, siekant išsiaiškinti jiems iškilusius sunkumus mokantis nuotoliniu būdu ir norint pasidalinti sėkmingomis patirtimis. Tyrime dalyvavo 104 mokiniai, kurie online atsakė į anketos klausimus. Tyrimas ,,Nuotolinio mokymosi sėkmės ir iššūkiai“ atskleidė, kad mokiniams patiko mokytis nuotoliniu būdu, nes tai buvo nauja, iki šiol neišbandyta veikla, todėl jie noriai jungėsi ir mokėsi įvairiose nuotolinio mokymosi platformose. Nors kartais kildavo internetinio ryšio signalo perdavimo problemų: dėl didelių apkrovų strigdavo ar dingdavo internetinis ryšys.  Gimnazijos mokiniai turėjo patys (arba juos aprūpino gimnazija) visą būtiną įrangą ir priemones mokytis nuotoliniu būdu. Mokantis nuotoliniu būdu didėjo mokymosi krūvis. Mokymosi sunkumų kilo dėl trikdžių mokymosi platformose. Dauguma respondentų internetinių patyčių nepatyrė. Trūko gyvo bendravimo su mokytojais. Produktyviai mokytis padėjo dienotvarkės laikymasis. Mokiniams pavyko išlaikyti fizinį aktyvumą.  2020-06-05 organizuota nuotolinė mokinių vaizdo konferencija apie mokymąsi nuotoliniu būdu, kurioje mokiniai diskutavo apie nuotolinio ir tradicinio mokymosi privalumus ir trūkumus, mokymosi nuotoliniu būdu galimybes ir kylančias emocines bei kitas problemas, aptarė mokymosi krūvį ir mokytojų skiriamų užduočių efektyvumą, internetinių patyčių pavojų, darbotvarkės ir fizinio aktyvumo būtinybę. Į diskusiją įsitraukę mokytojai ir klasių auklėtojai iškėlė akademinio sąžiningumo problemą bei ieškojo jos sprendimo būdų.  Sporto srityje, nepaisant ilgai besitęsusio karantino, dėl kurio iki minimumo sumažėjo tarptautinių varžybų, Gimnazijos mokiniams įvairiuose čempionatuose pavyko iškovoti 80 prizinių vietų: 25 – I-ąsias, 26 – II-ąsias ir 29 – III-iąsias vietas.  Galimybės laisvai pasirinkti veiklos kryptį, būdus, priemones ir tobulėti 2020 m. buvo plėtojamos šiuose renginiuose: „Interaktyviame Vaikų/jaunimo kūrybiško/aktyvaus laisvalaikio užimtumo idėjų renginyje „Tavo PIN kodas 2020“, Europos kalbų dienoje, tradiciniame Gimnazijos renginyje „Mūsų širdys plaka vienu ritmu“. Sąmoningas noras laisvai pasirinkus prisiimti atsakomybę už savo ar kitų veikimo ar neveikimo pasekmes buvo ugdomas renginiuose, akcijose ir projektuose: „Atmintis gyva, nes liudija“, „Spalvotos kojinės“, „Knygų Kalėdos“, „Diena be automobilio“, „Būk matomas“, „Dovanojam iš visos širdies“, „Kuriame pasaką, draugaujame, tausojame“, „Aktyvus, sveikas, laimingas“, „Mes rūšiuojam”, piligriminiame žygyje „Kryžių kalnas-Šiluva“. Pozityvus ir realistiškas savęs bei kitų vertinimas, atvirumas sau ir kitiems, drąsa veikti ir klysti, poreikis reflektuoti ir įsivertinti savo veiklą atspindėtas renginiuose: „Tarptautinė Antikorupcijos diena“, „Tarptautinė tolerancijos diena“, „Lietuvos nepriklausomybės atkūrimo diena“, „Grąžink vienkartinę gėrimų pakuotę - paremk beglobį gyvūną“, online kūrybinės - edukacinės dirbtuvės „Pavasario mozaika“.  Kartu su socialiniais partneriais Gimnazijos sporto salėje buvo organizuotas Lietuvos jaunimo imtynių čempionatas; surengtos tarpmokyklinės mergaičių futbolo varžybos „Lady golas 2020“ |

**II SKYRIUS**

**2020 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Stiprinti mokinių asmeninės brandos (savivokos, savivertės, gyvenimo planavimo) kompetencijų ugdymą  *(veiklos sritis – asmenybės ūgtis).* | 1.1.1. Mokiniai suvokia save kaip asmenybes, džiaugiasi savo pasiekimais ir kantriai įveikia nesėkmes, neprarasdami tikėjimo, kad jiems pavyks. Jie priima naujus iššūkius kaip kelią į tobulėjimą, sveikai pasitiki savo jėgomis, tačiau adekvačiai ir kritiškai vertina realybę.  1.1.2. Pasitelkiant ugdymo inovacijas ugdomas mokinių emocinis intelektas, tobulinamos darbuotojų kompetencijos mokinių socialinio- emocinio ugdymo klausimais. | 1.1.1.1. I - II gimnazijos klasėse įgyvendinama prevencinė programa „Raktas į sėkmę“.  1.1.1.2. Įgyvendinamas Erasmus+ KA2 tarptautinis projektas „Būk savanoriu – keisk pasaulį“.  1.1.1.3. Siekiant prasmingos Gimnazijos ugdymo programų turinio integracijos, mokymosi patirčių tarpdiscipliniškumo, 5% didinamas integruotų pamokų skaičius.  1.1.1.4. Įgyvendinamas Erasmus+“ programos projektas „Ugdymo karjerai sistemos tobulinimas Šiaulių miesto savivaldybės bendrojo ugdymo mokyklose“.  1.1.1.5.*Pateikta* paraiška Erasmus+ sporto srities projekto įgyvendinimui.  1.1.2.1. Kartu su socialiniais partneriais įgyvendintas bent 1 projektas, skirtas socialiniam emociniam ugdymui.  1.1.2.2. Bendradarbiaujant su Šiaulių miesto švietimo centru organizuota mokytojų konferencija mokinių socialinio – emocinio ugdymo klausimais.  1.1.2.3. Ne mažiau kaip 50% mokytojų dalyvaus kvalifikaciniuose seminaruose mokinių sveikatos bei emocinio intelekto gerinimo klausimais.  1.1.2.4. Gimnazijos mokiniams ir miesto bendruomenei organizuojami užsiėmimai interaktyvių žaidimų aikštelėje.  1.1.2.5. 100% mokinių dalyvauja SKU modelio veiklose. Veiklos fiksuojamos Šiaulių miesto SKU modelio informacinėje sistemoje.  1.1.2.6. 100% mokinių dalyvauja NVŠ programose. | 1.1.1.1.1. I - II gimnazijos klasėse įgyvendinama prevencinė programa „Raktas į sėkmę“.  1.1.1.2.1. Buvo įgyvendinamos Erasmus+ KA2 tarptautinio projekto „Būk savanoriu – keisk pasaulį“ veiklos.  1.1.1.3.1. Siekiant prasmingos gimnazijos ugdymo programų turinio integracijos, mokymosi patirčių tarpdiscipliniškumo 5% padidintas integruotų pamokų skaičius.  1.1.1.4.1. Erasmus+ programos projekto „Ugdymo karjerai sistemos tobulinimas Šiaulių miesto savivaldybės bendrojo ugdymo mokyklose veiklos dėl pandemijos buvo nukeltos vėlesniam laikui.  1.1.1.5.1. Paraiška Erasmus + sporto srities projekto įgyvendinimui nebuvo teikiama, nes  **s**porto srities Erasmus+ projektų pasiūla neatitiko gimnazijos vykdomos misijos. Todėl buvo pateikta paraiška ir laimėtas finansavimas aplinkosauginiam Erasmus+ projektui „Žemė mūsų rankose: mąstyk globaliai – veik lokaliai“ įgyvendinti.  1.1.2.1.1. Kartu su socialiniu partneriu-specialiojo ugdymo centru „Spindulys“ įgyvendinti 2 projektai skirti socialiniam emociniam ugdymui: „Draugystė be sienų“ ir „Kuriame pasaką, draugaujame, tausojame” .  1.1.2.2.1. Kartu su Šiaulių miesto švietimo centru numatyta organizuoti mokytojų konferenciją mokinių socialinio-emocinio ugdymo klausimais dėl pandemijos nebuvo organizuota. Vietoj šio renginio bendradarbiaujant su Šiaulių miesto Švietimo centru gimnazijos mokytojams organizuotas seminaras mokinių socialinio – emocinio ugdymo klausimais: „Mokinių emocinės ir elgesio problemos. Kaip galima pasitelkti psichologines strategijas“.  1.1.2.3.1. 100% mokytojų dalyvavo kvalifikacijos tobulinimo seminaruose mokinių sveikatos bei emocinio intelekto gerinimo klausimais.  1.1.2.4.1. Gimnazijos mokiniams ir miesto bendruomenei buvo organizuojami užsiėmimai interaktyvių žaidimų aikštelėje. „Išmaniosios treniruotės linksmai. Dalyvavo apie 300 įvairaus amžiaus vaikų iš Šiaulių m. ikimokyklinių įstaigų ir bendrojo ugdymo mokyklų.  1.1.2.5.1. 100% mokinių dalyvavo SKU modelio veiklose. Veiklos fiksuojamos Šiaulių miesto SKU informacinėje sistemoje.  1.1.2.6.1. 100% gimnazijos mokinių dalyvavo NVŠ programose. |
| 1.2. Gerinti ugdymo kokybę, didinti STEAM mokslų patrauklumą  (veiklos sritis – ugdymas(is). | 1.2.1. Teikiamos kokybiškos ir Gimnazijos bendruomenės lūkesčius atitinkančios bendrojo ir specializuoto sportinio ugdymo paslaugos.  1.2.2. Plėtojamas tarpinstitucinis bendradarbiavimas įgyvendinant į STEAM (gamtos, tiksliųjų mokslų ir technologijų) orientuotas ugdymo programas ir siekiant inovacijų kūrimo. | 1.2.1.1. Specializuoto sportinio ugdymo programas baigia 100% baigiamųjų klasių mokinių.  1.2.1.2. Mokinių, dalyvavusių pagrindinio ugdymo pasiekimų patikrinime, vidutiniai pažymiai:  lietuvių kalba – ne žemesni nei 7 balai;  matematika – ne žemesni nei 4,5 balo.  1.2.1.3. Bent 5% pagerintas matematikos BE išlaikymo procentas.  1.2.1.4. Organizuojant tikslines konsultacijas, egzaminus pasirinkusiems mokiniams, 2-5 balais gerinami anglų kalbos, biologijos, istorijos BE rezultatų vidurkiai.  1.2.1.5. 100% mokinių, jų tėvų (globėjų, rūpintojų) pagal poreikį gauna socialinę, specialiąją pedagoginę, karjeros planavimo pagalbą.  1.2.2.1. Įgyvendintos 2-3 STEAM programos. | 1.2.1.1.1. Specializuoto sportinio ugdymo programas 2020 m. baigė 100% baigiamųjų klasių mokinių.  1.2.1.2.1. Pagrindinio ugdymo pasiekimų patikrinimo 2020 m. dėl pandemijos Nacionalinė švietimo agentūra neorganizavo.  1.2.1.3.1. 1.Matematikos BE išlaikymo procentas sumažėjo.  1.2.1.4.1. Organizuojant tikslines konsultacijas egzaminus pasirinkusiems mokiniams 10,59 balo pakilo anglų kalbos, 13,46 balo istorijos, 3,24 balo biologijos rezultatų vidurkiai.  1.2.1.5.1. 100% mokinių, jų tėvų (globėjų, rūpintojų) pagal poreikį buvo suteikta socialinė, specialioji pedagoginė bei karjeros planavimo pagalba.  1.2.2.1.1. 2019-2020 m. m. įgyvendintos dvi STEAM programos: „Šiluminių ir elektrinių procesų gamtoje pažinimas” (I gimnazijos klasėje), „Cheminių procesų ir gamtinės aplinkos tyrinėjimas“ (II-III gimnazijos klasės). |
| 1.3. Kurti saugią mokinio emocinį, socialinį, intelektualinį, dvasinį vystymąsi palaikančią ugdymo/si aplinką  *(veiklos sritis – ugdymosi aplinka).* | 1.3.1. Pokyčiams palankios ugdymo/si aplinkos, kurioje mokinys jaučiasi saugus ir pasitikintis savimi bei kitais kūrimas.  1.3.2. Edukacinių erdvių pritaikymas veiksmingam naujausių technologijų, įrankių ir priemonių naudojimui. | 1.3.1.1. Įrengta lauko klasė.  1.3.1.2. Įdiegta elektroninė valgyklos maitinimo sistema.  1.3.1.3. Įgyvendinamas Gimnazijos aplinkos tvarkymo projekto I-as etapas.  1.3.2.1. Įrengta treniruoklių salė bendrabutyje.  1.3.2.2. 100% mokinių ir mokytojų naudoja virtualaus mokymo platformą „Eduka klasė“.  1.3.2.3.Ne mažiau kaip 50% trenerių naudoja interaktyvią žaidimų aikštelę. | 1.3.1.1.1. Įrengta lauko klasė.  1.3.1.2.1. Įdiegta elektroninė valgyklos maitinimo sistema, leidžianti mokiniams rinktis patiekalus iš siūlomo valgiaraščio bei efektyvinanti maitinimosi apskaitą.  1.3.1.3.1. Įgyvendintas Gimnazijos aplinkos tvarkymo projekto I-as etapas. Įsigyta naujų želdinių, sutvarkyti pastato fasadinėjė pusėje esantys želdiniai.  1.3.2.1.1. Gimnazijos bendrabutyje įrengta treniruoklių salė.  1.3.2.2.1. 2020 metais 100% mokinių ir mokytojų pradėjo naudoti virtualaus mokymo platformą „Eduka klasė“.  1.3.2.3.1. 65% trenerių naudojo interaktyvią žaidimų aikštelę. |
| 1.4. Savivaldos ir bendruomeniškumo raiškos plėtojimas Gimnazijoje  (veiklos sritis – gyvenimas mokykloje). | 1.4.1. Gimnazijos savivaldos organų veiklos plėtra.  1.4.2. Gimnazijos ir kt. institucijų bendruomenių ryšių edukacinėse, kultūrinėse, socialinėse, sportinėse sferose stiprinimas. | 1.4.1.1. Įgyvendintos bent 2 Gimnazijos savivaldos institucijų iniciatyvos veiklos gerinimui.    1.4.2.1. Suorganizuotos bent 3 edukacinės, kultūrinės, sportinės veiklos su socialiniais partneriais. | 1.4.1.1.1. Įgyvendintos 2 Gimnazijos savivaldos institucijų iniciatyvos veiklos gerinimui: sportinio ugdymo procesui gerinti įsigyta informacinių komunikacinių priemonių, naudojamų sporto salėse; tiksliųjų mokslų nuotolinio mokymo kokybei gerinti įsigyta grafinių planšetinių kompiuterių.  1.4.2.1.1. 2020 metais su socialiniais partneriais buvo organizuojamos edukacinės, kultūrinės, sportinės veiklos: Lietuvių kalbos dienos (2020 vasario – kovo mėn.) – partneris Šiaulių universitetas; 2020 m. vasario28 -29 dienomis Gimnazija kartu su Lietuvos imtynių federacija ir Saulės miesto atletikos klubu organizavo Lietuvos jaunimo imtynių čempionatą;  2020 m. vasario 6 -12 dienomis bendradarbiaujant su Šiaulių futbolo akademija buvo surengtos tarpmokyklinės mergaičių futbolo varžybos  „Lady golas 2020“;  Su socialiniu partneriu – Raudonojo kryžiaus draugija- 2020 m. birželio 11-16 dienomis organizuoti 3 praktiniai pirmosios pagalbos teikimo mokymai mokiniams. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| - | - |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Bendrabutyje įrengta vaizdo stebėjimo sistema. | Užtikrinamas mokinių saugumas. |
| 3.2. Nuotolinio ugdymo įgyvendinimas / sukurtas ir įdiegtas IKT savirefleksijos įrankis. | Užtikrinamas nenutrūkstamas bendrojo ir sportinio ugdymo procesas/greitai identifikuojamos nuotolinio mokymo metu mokiniams iškylančios problemos ir mokinių emocinė savijauta. |
| - | - |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4☑ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4☑ |
| 5.3. Lyderystės ir vadovavimo efektyvumas | 1□ 2□ 3☑ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4☑ |
| 5.5. Bendras įvertinimas (pažymimas vidurkis) | 1□ 2□ 3□ 4☑ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☑ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.Ugdymo proceso valdymo kompetencija |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. 2021 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1.Švietimo pagalbos prieinamumo ir efektyvumo didinimas, atsižvelgiant į priežastis, dariusias didžiausią neigiamą įtaką mokinių pasiekimams, sąlygų įtraukiajam ugdymui sudarymas, aplinkų pritaikymas mokiniams turintiems dėmesio ir aktyvumo, įvairiapusių raidos bei elgesio ir emocijų sutrikimų, ugdyti  (*veiklos sritis - asmenybės ūgtis*). | 8.1.1. Mokiniams teikiama jų poreikius atliepianti pagalba.  8.1.2. Vykdoma patyčių prevencija, įgyvendinamos prevencinės programos.  8.1.3. Sistemingai organizuojami VGK bei administracijos posėdžiai, kuriuose su mokiniais ir jų tėvais aptariamos lankomumo ir pažangumo problemos. Numatomos priemonės ugdymosi spragoms ir socialinėms problemoms spręsti. | 8.1.1.1. Kuriamos mokinių savitarpio pagalbos grupės į kurias įsitraukia iki 20 proc. mokinių.  8.1.1.2. Teikiama spec. pedagogo pagalba 100 proc. mokinių, kuriems ji reikalinga. 8.1.2.1. Operatyviai (per 1 darbo dieną)reaguojama į pranešimus „Patyčių dėžutėje“ ir priimami sprendimai.  8.1.2.2. 100 proc. mokinių dalyvauja ilgalaikėse prevencinėse programose, ne mažiau kaip 50 proc. mokinių dalyvauja Gimnazijos organizuojamuose prevenciniuose renginiuose.  8.1.3.1. Gimnazijoje ne rečiau kaip kartą per mėnesį organizuojami VGK posėdžiai. 80 proc. mokytojų naudojasi VGK rekomendacijomis ugdymo proceso organizavimui tobulinti. 10 proc. sumažėja vienam mokiniui tenkantis vidutinis nepateisintų pamokų skaičius.  8.1.3.2. Kartą per pusmetį, o esant būtinybei ir dažniau, vyksta administracijos pokalbiai su kiekvienu gimnazijos mokiniu aptariant jų sėkmes ir iškylančias problemas. |
| 8.2. Pedagogų kompetencijų tobulinimas informacinių technologijų, kalbinių, profesinių ir asmeninių kompetencijų srityje  (*veiklos sritis - mokyklos bendruomenė: besimokanti organizacija*). | 8.2.1. Gimnazijos darbuotojų skatinimas įgyti ir plėtoti savo kompetencijas, gerinančias ugdymo proceso ir teikiamų paslaugų kokybę  8.2.2. Bendradarbiaujant su kvalifikacijos tobulinimo institucijomis rengiami daugumai darbuotojų aktualūs seminarai. | 8.2.1.1. 100 proc. mokytojų tobulina kalbines, profesines ir asmenines kompetencijas savo profesinės raidos planuose numatytomis temomis.  8.2.2.1. Bendradarbiaujant su kvalifikacijos tobulinimo institucijomis Gimnazijoje surengti bent 2 informacinių technologijų ir bendrųjų profesinių kompetencijų srities seminarai. |
| 8.3. Psichinės ir fizinės vaikų sveikatos stiprinimas  (*veiklos sritis - gyvenimas mokykloje*). | 8.3.1.Plėtoti sveiką gyvenseną ir stiprinti mokinių sveikatos įgūdžius Gimnazijoje.  8.3.2. Bendradarbiauti su visuomenės sveikatos biuro darbuotojais psichinės ir fizinės vaikų sveikatos stiprinimo klausimais. | 8.3.1.1. Atliktas mokinių higienos įgūdžių tyrimas.  8.3.1.2. Kiekvienos sporto šakos treniruotėse integruotos psichikos sveikatos stiprinimo metodikos. Tokių treniruočių bus organizuota ne mažiau kaip 20.  8.3.2.1. Bendradarbiaujant su visuomenės sveikatos biuro darbuotojais įgyvendintos bent 2 priemonės skirtos psichinei ir fizinei vaikų sveikatai stiprinti. |
| 8.4. Gerinti mokymosi pasiekimus  (*veiklos sritis - ugdymasis (mokymasis): dialogiškas ir tyrinėjantis*). | 8.4.1. Įtraukti mokinius į savo individualios pažangos įsivertinimą: mokymosi tikslų išsikėlimą, rezultatų analizavimą ir planavimą.  8.4.2. Atlikti 2021 m. organizuotų I gimnazijos klasių nacionalinių mokinių pasiekimų (eNMPP) pagal atskirus dalykus rezultatų ataskaitų analizę, parengti ir įgyvendinti šių dalykų mokinių pasiekimų gerinimo priemonių planus.  8.4.3. Intensyvinti lietuvių kalbos ir matematikos dalykų pamokų stebėseną, rekomendacijų dėl mokinių konsultavimo ir pamokų tobulinimo teikimą. | 8.4.1.1.100 % mokinių įtraukta į savo individualios pažangos įsivertinimą: mokymosi tikslų išsikėlimą, rezultatų analizavimą ir planavimą.  8.4.1.2. Ne mažiau kaip du kartus per metus vykdoma mokinių atestacija, kurios metu mokiniai atlieka savo mokymosi, sporto rezultatų ir kitos veiklos rezultatų įsivertinimą, nusistato savo sėkmių ir nesėkmių priežastis, švietimo pagalbos poreikį ir planuoja tolimesnį ugdymąsi.  8.4.2.1. Atlikta 2021 m. organizuotų I gimnazijos klasių nacionalinių mokinių pasiekimų (eNMPP) pagal atskirus dalykus rezultatų ataskaitų analizė, parengti ir įgyvendinti šių dalykų mokinių pasiekimų gerinimo priemonių planai.  8.4.3.1. Gimnazijos administracija ir mokyklos metodinė taryba stebi ir analizuoja ne mažiau kaip po 3 kiekvieno lietuvių kalbos ir matematikos dalykų mokytojų pamokas, jas aptaria ir pateikia rekomendacijas mokinių konsultavimo ir pamokų tobulinimo klausimais.  8.4.3.2. Lietuvių kalbos ir matematikos dalykų mokytojai įgyvendina bent 50 % Gimnazijos administracijos ir mokyklos metodinės tarybos rekomendacijų.  8.4.3.3. Gerėja lietuvių kalbos ir matematikos dalykų mokinių mokymosi rezultatų vidurkis. |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Ilgalaikis nedarbingumas. |
| 9.2. Teisės aktų pasikeitimai. |
| 9.3. Žmogiškųjų ar finansinių išteklių trūkumas. |

Savivaldybės administracijos Žmonių gerovės ir ugdymo departamento Švietimo skyriaus siūlymas:

**Pritarti 2021 metų veiklos užduotims.**

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

Užduotys įvykdytos puikiai. Gimnazijos tarybos sprendimu ataskaita įvertinta puikiai.

Kadangi 2020 m. Lietuvą ištiko pandeminė situacija dėl COVID-19 ir įstaiga dirbo nuotoliniu būdu ir į šį procesą buvo sutelktas bendruomenės didelis dėmesys, todėl siūloma 2021 m. grįžti prie gimnazijos veiklos aktyvaus viešinimo informacinėse erdvėse ( socialiniuose tinkluose, laikraščiuose, televizijoje ir pan.).

Gimnazijos tarybos pirmininkas \_\_\_\_\_\_\_\_\_\_ Eugenijus Markulis 2021-02-02

(parašas)

**11. Įvertinimas, jo pagrindimas ir siūlymai:**

Šiaulių sporto gimnazijos direktorės Irmos Abromaitienės 2020 metų veiklos užduotys įvykdytos ir viršyti kai kurie sutarti vertinimo rodikliai, pasiekta geresnių rezultatų, pagerinta gimnazijos veikla:

pagerinti mokinių pasiekimai (padidėjo istorijos, anglų kalbos, biologijos VBE balų vidurkiai; 74 proc. mokinių padarė ugdymosi pažangą); įdiegta ir taikoma skaitmeninė ugdymo(si) aplinka „Eduka klasė“; įgyvendinta socialinių ir emocinių kompetencijų ugdymo programa „Raktai į sėkmę“;

įdiegta elektroninė maitinimo apskaitos sistema; modernizuota ugdymo(si) aplinka.

Šiaulių miesto savivaldybės administracijos

Žmonių gerovės ir ugdymo departamento

Švietimo skyriaus vedėja \_\_\_\_\_\_\_\_\_\_ Edita Minkuvienė 2021-02-18

(parašas)

Savivaldybės meras \_\_\_\_\_\_\_\_\_\_ Artūras Visockas 2021-02-22

(parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių sporto gimnazijos direktorė \_\_\_\_\_\_\_\_\_\_ Irma Abromaitienė 2021-02-22

(parašas)